钦定古今图书集成/明伦汇编/闺媛典/第176卷 > 石维城妻赵氏
## 钦定古今图书集成/明伦汇编/闺媛典/第176卷 > 石维城妻赵氏

按《济南府志》：“赵氏，陵县人，庠生石维城妻，宝应县丞
伟女。年十五于归，仅八月，夫亡，无子，欲自缢。人觉救
醒，劝立侄天骠为嗣。氏抚骠长，既娶，补弟子员。及骠
没，姑媳零丁，复立侄孙声和。五载又殇，又立曾孙士
倬，抚训入庠，始克永祚。氏俭朴自处，宽严治家，年七
十七卒。”